Բուկովինա (ստադիոն)

**Սպորտային-կազդուրիչ հաստատություն «Բուկովինա»**, ստադիոն Չեռնովցիում։ «Բուկովինա» ֆուտբոլային ակումբի տնային մարզադաշտը։ Մարզադաշտի տնօրենը Իգոր Նաբոլոտնիյն է։

## Պատմություն
### Նախապատմություն
Մարզադաշտը կառուցվել է հետպատերազմյան շրջանում՝ «Դինամո» մարզադաշտի հիման վրա, որը ներկայացնում էր նույնանուն ակումբը (մինչև 1940 թվականը մարզադաշտը պատկանում էր ռումինական «Դրագոշ Վոդե» ակումբին, նույն անունն ուներ նաև հենց մարզադաշտը): Շինարարությունն սկսվել է 1956 թվականին, և նույն տարում այն շահագործվել է, իսկ 1957 թվականին տարածքում սկսել է գործել լողավազան։ Շինարարությանը միացել են ֆաբրիկաներ, դպրոցներ, անց են կացվել բազմաթիվ «շաբաթօրյակներ»։

1967 թվականին մարզադաշտը գլոբալ վերակառուցվել է (գրեթե նորից կառուցվել), ուստի այդ տարի շատ տեղեկագրերում նշվում է որպես շինարարության և պաշտոնական բացման տարի։ Այս բացման տարեդարձի պատվին 1968 թվականին անց է կացվել ընկերական խաղ, որում հանդիպել են տեղական «Բուկովինան» և գործող ԽՍՀՄ չեմպիոն կիևյան «Դինամոն»։

### Ժամանակակից պատմություն
Ստադիոնը գտնվում է քաղաքի կենտրոնում՝ Տարաս Շևչենկոյի անվան մշակույթի և հանգստի պարկից ոչ հեռու: 2000 թվականին մարզադաշտում տեղադրվել են անհատական ​​պլաստմասե նստատեղեր, որոնց պատճառով կառույցի տարողությունը նվազել է 17000-12,000 տեղով:

ՍՕՈՒ «Բուկովինա» տարածքում կա նաև արհեստական ​​ծածկույթների մինի-ֆուտբոլային հրապարակ, որտեղ տեղի են ունենում սիրողական մրցումներ, մասնավորապես, Չեռնիվցիի մինի-ֆուտբոլի առաջնությունը, տարածաշրջանի տարբեր ուսումնական հաստատությունների առաջնությունները, կա նաև խաղահրապարակ լողափնյա վոլեյբոլի համար և թենիսի կորտ: Շարունավում է հանդբոլի համար հրապարակի կառուցումը։

2015 թվականին մարզադաշտում անց է կացվել ցուցատախտակի վերակառուցում՝ էլեկտրոնային 15×10 ցուցատախտակի փոխարեն տեղադրվել է թվային ինֆորմացիոն ցուցատախտակ։ Իսկ 2016 թվականին մասամբ վերակառուցվել են մարզադաշտի վարչական և տրիբունային տարածքները։

### Նախկին անվանումներ
* 1956—1960 թվականներ, «Դինամո»
* 1960—1965 թվականներ, «Ավանգարդ»
* 1965-ներկա պահ, «Բուկովինա»

## Միջոցառումներ
### Սպորտային
«Բուկովինա» մարզադաշտում անց են կացվում Ուկրաինայի առաջնության և Ուկրաինայի գավաթի հանդիպումները, ինչպես նաև վետերանների առաջնության հանդիպումները, մանկապատանեկան մրցաշարերը և Չեռնցիցյան մարզի գավաթի և սուպերգավաթի եզրափակիչները։

*Առաջին պաշտոնական հանդիպումը [[Ուկրաինական Խորհրդային Սոցիալիստական Հանրապետություն|ՈՒԽՍՀ]]-ում «Բուկովինա» թիմի (Ավանգարդ) մասնակցությամբ`*
* **ՈՒԽՍՀ առաջնություն** **<small>(''ԿՖԿ''),</small>** 1958 թվականի հունիսի 22, «Ավանգարդ» (Չեռնովցիներ) - Ավանգարդ (Կոլոմիա) (7:0) *(Այս խաղը համարվում է ակումբի պատմության մեջ առաջինը)*
* **ՈՒԽՍՀ գավաթ,** 1958 թվականի հուլիս, «Ավանգարդ» (Չեռնովցիներ) - «Հիմիկ» (Կալուշ) (4:2)
*Առաջին պաշտոնական հանդիպումը` ԽՍՀՄՖՖ-ի հովանու ներքո «Բուկովինա» թիմի (Ավանգարդ) մասնակցությամբ`*
* **ԽՍՀՄ առաջնություն,** 1960 թվականի ապրիլի 24, «Ավանգարդ» (Չեռնովցիներ) - «Նավաշինարար» (Նիկոլայև) (1:1)
* **ԽՍՀՄ գավաթ,** 1963 թվականի մայիսի 9, «Ավանգարդ» (Չեռնովցիներ) - ԲՍԱ (Կիև) (0:2)

*Առաջին պաշտոնական հանդիպումը` ՈՒՖՖ-ի հովանու ներքո «Բուկովինա» թիմի (Ավանգարդ) մասնակցությամբ`*

* **Ուկրաինայի գավաթ**,1992 թվականի մարտի 2, «Բուկովինա» (Չեռնովցիներ) - «Դնեպր» (Դնեպրոպետրովսկ) (1:2)
* **Ուկրաինայի առաջնություն,** 1992 թվականի մարտի 7, «Բուկովինա» (Չեռնովցիներ) - «Նիվա» (Տերնոպոլ) (2:1)
**Միջազգային ընկերական հանդիպումներ`**
* 1989 թվականի հուլիսի 30,  «Բուկովինա» (Չեռնովցիներ) -  «Իփսվիչ Թաուն» (Իփսուիչ) (1:1)
* 2006 թվականի հուլիսի 6,  «Բուկովինա» (Չեռնովցիներ) -  «Լոկոմոտիվ» (Բելցի) (5:1)
* 2010 թվականի հուլիս,   «Բուկովինա» (Չեռնովցիներ) -  «Զիմբրու» (Քիշնև) (3:2)

### Երաժշտական
1989 թվականի սեպտեմբերի 24-ին «Բուկովինա» մարզադաշտում տեղի է ունեցել «Չերվոնա Ռուտա» առաջին երաժշտական փառատոնի եզրափակիչ համերգը, իսկ 20 տարի անց՝ 2009 թվականի սեպտեմբերի 20-ին, նույն տեղում տեղի է ունեցել տոնական համերգը և «Կարմիր Ռուտա-2009» XX հոբելյանական փառատոնի հաղթողների հայտարարությունը: Համերգի ժամանակ մարզադաշտում է եղել Ուկրաինայի նախագահ Վիկտոր Յուշչենկոն:

2013 թվականի մայիսի 22-ին մարզադաշտում տեղի է ունեցել ուկրաինական Օկեան Էլզի ռոք խմբի համերգը։ 2016 թվականի հոկտեմբերի 2-ին կրկին տեղի է ունեցել Սվյատոսլավ Վակարչուկ ռոք խմբի համերգը, իսկ 2017 թվականի մայիսի 28-ին Օկեան Էլզին երրորդ անգամ ելույթ է ունեցել այս մարզադաշտում։

## Պատկերասրահ

Պատկեր:Bukovyna_Stadium_3.JPG|Ստադիոնի դրամարկղեր
Պատկեր:Bukovyna_Stadium_1.JPG|Ստադիոնի տեսարան
Պատկեր:Bukovyna_Stadium_6.JPG|Ֆուտբոլային խոտածածկի տեսարան (2013 թվական)
Պատկեր:Bukovyna_Stadium_13.jpg|Թիմերի տրիբունաների տակ գտնվող տարածքից դուրս գալը
Պատկեր:Bukovyna_Stadium_5.JPG|Էլեկտրոնային ցուցատախտակ (մինչև 2015 թվականը)
Պատկեր:Bukovyna_Stadium_14.jpg|Թվային ինֆորմացիոն ցուցատախտակ (2015 թվականից)
Պատկեր:Bukovyna_Stadium_11.jpg|Ստադիոնի լցված տրիբունաներ (Հարավային կողմ)
Պատկեր:Bukovyna_Stadium_12.jpg|Ստադիոնի լցված տրիբունաներ  (Արևելյան կողմ)


## Ծանոթագրություններ

## Արտաքին հղումներ
* Видеообзор стадиона «Буковина».
* Данные о стадионе на странице «Буковины» 
* Данные о стадионе на странице фанатов Буковины 
* Стадион  на ресурсе *Worldstadiums.com*
* Сюжет про історію стадіону (1956—2016) 
*  (*Стадион «Авангард»*)
*  (*Стадион «Буковина»*)